Əbu Muqatil əs-Səmərqəndi

Əbu Muqatil Həfs ibn Sələm əs-Səmərqəndi (; ) — Səmərqənddə Hənəfi məktəbinin nümayəndələrinin rəhbəri və Əbu Hənifənin tələblərindən biri. Fəqih.

 Bioqrafiyası 
Nəsr ibn Əbi Əbdilməlik əl-Atəki, Şərik ibn Əbi Muqatil, Məruf ibn Həsən, Yunus ibn Sabih və İshaq ibn İbrahim əl-Hənzəli kimi alimlərin rəhbəri olan Əbu Muqatil əs-Səmərqəndi, Əbu Hənifədən elm almaqla bərabər, eyni zamanda Əyyub əs-Sixtiyani, Hişam ibn Hibban və s. alimlərin məclislərində də iştirak edərək onlara da tələbəlik etmişdir. Bunlardan əlavə Əmr ibn Übeyd, Səid ibn Əbu Ərubə, Misar ibn Kidam kimi məşhur şəxsiyyətlərlə də elmi müzakirələri olmuşdur. Hədis və fiqhdə məharətli alim olmuşdur. Cəhmiliklə, irca (mürciəlik) və rəy ilə ittiham edilsə də həqiqətdə bunların hamısı əsassız iddialar olmuş və isbat edilməmişdir. Əbu Hənifənin məşhur "əl-Alim vəl-Mütəallim" əsərini o nəql etmişdir. Əbu Hənifənin fikirlərini yazılı mətinlər şəklində Səmərqənddə yayan məhz o olmuşdur.  Süyuti onun qazılıq etdiyini söyləmişdir. Əbu Muqatil xəlifə Məmun dövrünə qədər yaşamışdır. Mənbələrin nəql etdiyinə görə Məmun Xorasanda olarkən mühüm bir problem ortaya çıxır. Xorasan alimləri bu problemə bir çarə tapa bilmədiklərindən Məmuna Əbu Muqatil əs-Səmərkəndinin və ya Əbu Hənifə əl-Bəlxinin bu problemi həll edə biləcəkləri bildirilir. Məmun problemin həllini Əbu Muqatilə həvalə edir, lakin xəbəri gətirən elçi gələnə qədər o, vəfat edir. Mənbələr bu problemin nədən ibarət olduğunu qeyd etmirlər. Lakin bu hadisə onun fiqhdə mühüm bir nüfuz sahibi olduğunu sübut edir. Əbu Muqatil, hicri 208, miladi 823-cü ildə vəfat etmişdir.

 Həmçini bax 
 Hənəfilərin siyahısı
 İstinadlar 

Kateqoriya:Sünni müsəlman İslam alimləri